A Raad van State (Belgium) által 2024. március 29-én benyújtott előzetes döntéshozatal iránti kérelem – Provincie Oost-Vlaanderen, Sogent kontra KG, WA
(C-236/24. sz. ügy, Provincie Oost-Vlaanderen és Sogent)
Az eljárás nyelve: holland
A kérdést előterjesztő bíróság
Raad van State
Az alapeljárás felei
Felperesek: Provincie Oost-Vlaanderen, Sogent
Alperesek: KG, WA
Az előzetes döntéshozatalra előterjesztett kérdés
Úgy kell-e értelmezni az egyes köz- és magánprojektek környezetre gyakorolt hatásainak vizsgálatáról szóló, 2011. december 13-i 2011/92/EU európai parlamenti és tanácsi irányelvnek1 a 2014. április 16-i 2014/52/EU irányelvvel beillesztett 9a. cikkét, hogy azokban az esetekben, amelyekben a hatáskörrel rendelkező hatóság a projektgazda is egyben, az ezen irányelvből következő feladatok ellátása nyomán az adott hatóságoknál keletkező, egymással összeférhetetlen feladatokat azon kérdés értékelése esetében is megfelelően el kell különíteni, hogy az ezen irányelv 4. cikkének (2) bekezdésében említett projektek az ezen irányelv 5–10. cikkében előírt vizsgálat alá tartoznak-e?
____________
1 HL 2012. L 26., 1. o.